Insane Championship Wrestling

**Insane Championship Wrestling** (**ICW**) is a Scots perfaisional warstlin promotion based in Glesga, foonded bi Mark Dallas in 2006. The promotion mixes elements o tradeetional sports enterteenment wi haurdcore warstlin, thus attendances at events ur restrictit tae fowk aged ower 18-year-auld. Some performers incorporate zany gimmicks an play up Scots stereotypes sic as references tae Irn-Bru.

The company stairtit tae expand oothrou the UK, an wis featurt in a *Vice Magazine* documentarie in 2012 and BBC documentarie in 2014. The promotion wis cried *UK Promotion o the Year* bi *Fighting Spirit Magazine* in 2012, 2013, 2014 an 2018.

Umwhile, ICW wis pit on on cable television station MyChannel oothrou Europe. ICW records an releases maist o thair programmes on limitit edeetion DVD anent producin a series o thair ain YouTube programme, *ICW Worldwide*. In 2015, ICW pit oot thair On Demand service (ICW On Demand), which haes turnt intae the company's primary source fur distreebution o content.

## Historie

### 2006–2012

Mark Dallas funded the promotion while bidin wi his burd in Glesgae's Red Road Flats in 2006. Efter attendin warstlin trainin tae lear the business fae inside, he ran his first shaws at Maryhill Community Centre. Drew Galloway wis cried the company's inaugural Heivyweight Champion on 15t October 2006 efter defeatin Darkside and Allan Grogan in a three-way match at *ICW: Fear & Loathing*. Galloway held the title 'till 22nd July 2007 whan he wis defeatit bi Darkside. Efter awmaist 2-year aff, ICW wis pit back on 9t May 2009 wi ICW: Fear & Loathing, hounaiver, efter anither brief hiatus, the company stairtit tae run shaws ivery ither month stairtin wi *ICW: Payback* on 28t February 2010.

On 5t Juin 2010, *ICW: Menace 2 Society*, a new ICW Heivyweight Champion wis crowned fur the first time in ower three year as BT Gunn won the vacant title in a 4-wey match against Wolfgang, Liam Thomson an Johnny Moss. The event kicked aff a tournament fur a seicontarie title an aw: The ICW Zero-G Championship. Anither title chynge happened on 4t September 2010 at "ICW: Dazed and Confused" whan mauments efter defeatin Red Lightning, BT Gunn wis challenged bi James Scott, wha won the match an jynt the villainous Gold Label faction.

ICW: Fear & Loathing 3 signaled ICW's first venture intae Glesgae Ceety Centre wi the event takkin place at Apollo 23 nightclub on 21st November 2010. The finals o the *Zero-G Championship Tournament* teuk place wi Noam Dar defeatin Andy Wild, Falcon and Rob Cage in a four-way eleemination match. The Zero-G Championship wis drappit swiftlike bi Dar tae Lionheart at ICW: Summerbam on 14t August 2011 afore winnin the title back at ICW: Fear & Loathing 4 on 23rd November.

### 2012–The Nou
2012 saw the introduction o a new event on 22 Januar: Square Go!. This event wis heidlined bi an ower-the-tap-rope battle royal gien the winner a shot at the ICW Heivyweight Championship at any time thay're wantin. ICW's next event, ICW: Smells like Teen Spirit, teuk place in The Garage venue, in Glesgae; the venue wad later host mony ICW shaws. The stairt o the year gied ICW TV exposure throu MyChannel, awtho thair tenure on the station wis short-leeved as thay war taen oot fae programmin after ane o thair programmed wis shawn at an inappropriate time.

Durin the simmer, the ICW Tag Team Championship wis introduced an, efter a series o eleemination matches, STI (Dickie Divers & William Grange) defeatit The Bucky Boys (Davie Boy & Stevie Boy) fur the titles at ICW: Hadouken!.

Efter the airin o an in-hoose mockumentary an his prominent role in the *Vice* documentary, Grado became prominent in the promotion o ICW. At the 2nd Annual Square Go!, Mikey Whiplash secured his opportunity at the Heavyweight Championship while ICW ventured oot o Glesgae fur the first time with a shaw at Studio 24 in Embro. In Embro at "ICW: Tramspotting", qualifyin matches wad stairt fur the new "ICW Fierce Females Championship". The Tag Team Championship chynged hauns fur the first time with STI lossin thair titles tae The Bucky Boys in a ladder match at "ICW: Get To Da Choppa". At "ICW: Reservoir Dogs", ICW annooncit 'at thay war being filmed as the subject o a BBC documentary.

On 7t Februar 2015, the ICW Heavyweight Championship was name tae the "ICW World Heavyweight Championship" efter title defenses in Ingland, Denmark and the United States bi Drew Galloway. On 27t Februar 2016, ICW haed thair first shaw in Ireland cawed *The Big Elbowski*, whaur Big Damo battered Chris Renfrew fur the ICW World Heavyweight Championship.

On 5t November 2017, on a *Road to Fear and Loathing X* tour shaw in Cardiff, Triple H an WWE United Kingdom Champion Pete Dunne made a special guest kythin.

On 12t September 2018, the ICW Women's Championship was named tae the "ICW Women's World Championship", efter than-champion Viper (wrestler) defended the title in a nummer o kintras aroond the warld.

## Events
The nou, the promotion books maist o its events in Glesgae wi occasional events in Embro. As the company graws, it's expanded tae the rest o the UK, hivin held events in Lunnon an Newcastle wi shows in Liverpool, Leeds an Birmingham booked in the future as part o a wirkin relationship wi O2 Academy venues. ICW rins shaws in Glesgae's The Garage and Studio 24 in Embro as weel as ABC Glesgae.

As Fear & Loathing got bigger, ICW went on tae host events at SEC Centre, an in 2016 held the biggest event in European warstlin since the Dale Martin Wembley Arena shaws o the early 80's in Glesgae’s SSE Hydro, claimed tae hiv ower 6000 fowk attendin. Fear & Loathing wad be held at the SSE Hydro in the follaein twa year, featurin the likes o Rey Mysterio, Rob Van Dam, Noam Dar & James Storm.

In July 2018, efter a recent fire that caused daimige tae O2 ABC Glesgae, ICW had to reschedule their 2 day summer event Shugs Hoose Party 5 to Glesgae’s O2 Academy for the first time ever.

In Februar 2019, ICW annoonced the first iver 'King Of Hawners' tournament, taein place on the 26 & 27 May, wi 8 trios teams competin in the inaugural tourney.

## ICW On Demand
**ICW On Demand** is a video-on-demand service awnt bi Insane Championship Wrestling. Aw major ICW events aur uploadit on the service no lang efter takkin place.

ICW Fight Club is the company's weekly episodic programme, wi episodes premierin on ICW On Demand on Friday nichts.

The service featurs matches fae the promotion's archives an aw, datin back tae 2012. Retrospectives fur pre-2012 events, shoot interviews and documentaries are available an aw.

## Champions the nou

### Square Go! Briefcase Holders
In a combo o WWE's Royal Rumble an Money in the Bank matches, the competitors compete in a 30-man ower-the-tap-rope battle royal, the Square Go!, wi the winner earnin the Square Go Briefcase.  This gies the huander an opportunitie tae cash-in the briefcase fur an ICW World Heavyweight Championship match at ony time of thay're wantin fur up tae a year.

### Ither personnel

## Haw o Fame

## References